# Bauma del Serrat del Pont

La Bauma del Serrat del Pont és un jaciment arqueològic que està situat al municipi de Tortellà a la Garrotxa. Es tracta d'un jaciment en bauma, d'uns 75 m2 amb una notable estratigrafia de 2'60 m, que conté diferents nivells d'ocupació. S'accedeix des de Montagut per la carretera que condueix a Sant Aniol d'Aguja, a l'altura del pont del Llierca un cop travessat aquest i seguint uns 150 m en direcció nord pel camí empedrat que condueix a la Font del Cosi, al marge dret del camí.
El jaciment fou descobert per Miquel Duran i Ramon Sacrest, uns afeccionats que realitzaren un sondeig d'1,5 x 1,5 m. Durant les campanyes de 2001, 2002 i 2003 els treballs d'excavació arqueològica s'han centrat en l'estrat IV, nivells arqueològics IV.1, IV.2, IV.3, IV.4 i IV.5 adscrit al període mesolític.
* Nivell IV.1. Superfície total de 38m², presència de diverses estructures domèstiques (de sosteniment, de combustió i diverses fosses excavades).
* Nivell IV.2. Superfície aproximada de 38m² excavats. Només es documenta una estructura en fossa de reduïdes dimensions.
* Nivell IV.3. Superfície de 9m² excavats. Cap estructura documentada.
* Nivell IV.4. Superfície de 6m² excavats. Cap estructura documentada.
* Nivell IV.5. Superfície de 2,5m² excavats. Cap estructura documentada. Presència de restes carbonoses i de dos rierencs de certes dimensions.
L'estudi de les restes faunístiques dels nivells mesolítics de la Bauma del Serrat del Pont indiquen una important activitat de cacera com a base de la dieta humana del grup que ocupava aquest abric. Les espècies millor documentades són els mamífers de mida mitjana (cérvol, porc senglar, cabra salvatge i cabirol), seguides dels petits carnívors (guilla, teixó i marta), aus i tortugues terrestres. Destaca l'abandonament de la cacera de mamífers de talla gran (ur, cavall), tan àmpliament documents en moments anteriors del Paleolític, passant a un cacera diversificada d'animals de talla més petita en la qual es pot apreciar un estret control de l'edat i del sexe de les preses caçades per tal de no esgotar les seves possibilitats de reproducció.

## Bibliografia

* ALCALDE, A; MOLIST, M; TOLEDO, A. "Bauma del Serrat del Pont (Tortellà, La Garrotxa)". A: Primeres Jornades d'Arqueologia de les comarques de Girona. Sant Feliu de Guíxols, 1992. p.25-26.
* ALCALDE, G. [et al.]. "La Bauma del Serrat del Pont (Catalogne, Espagne). Un habitat campaniforme à production métallurgique". A: Bell Beakers today. Pottery, people, symbols in prehistoric Europe. Trento: Servicio Beni Culturali, 2001. p.707-710.
* ALCALDE, G. [et al.]. "La Bauma del Serrat del Pont y los momentos iniciales de la metalúrgia en el NE de la Península Ibérica". Revista de Arqueología. 247, p.20-27.
ALCALDE, G. [et al]. "La bauma del Serrat del Pont (Tortellà, la Garrotxa), un taller de metal·lúrgia del coure d'ara fa 4.000 anys". Annals de l'Institut d'Estudis Gironins. XXXIII, p.43-48.
* ALCALDE, G. [et al]. Procés d'ocupació de la Bauma del Serrat del Pont (la Garrotxa) entre el 2.900 i el 1.450 cal AC. Olot: Museu Comarcal de la Garrotxa, 1997. (Publicacions Eventuals d'Arqueologia de la Garrotxa; 2).
* ALCALDE, G.; MOLIST, M.; SAÑA, M. Procés d'ocupació de la Bauma del Serrat del Pont (La Garrotxa) entre 5480 i 2900 cal AC. Olot: Museu Comarcal de la Garrotxa, 2002. (Publicacions Eventuals d'Arqueologia de la Garrotxa; 7).
* ALCALDE, G.; MOLIST, M.; SAÑA, M.. "Les campanyes d'excavació 1998 i 1999 a la Bauma del Serrat del Pont (Tortellà, la Garrotxa).". A: Cinquenes Jornades d'Arqueologia a les Comarques de Girona.. Olot, 2000. p.25-26
* ALCALDE, G.; MOLIST, M.; TOLEDO, A. "Bauma del Serrat del Pont (La Garrotxa). Les campanyes d'excavació de 1992 i 1993". A: Segones Jornades d'Arqueologia de les Comarques de Girona. Torroella de Montgrí, 1994
* ALCALDE, G.; MOLIST, M.; TOLEDO, A. Procés d'ocupació de la Bauma del Serrat del Pont (La Garrotxa) a partir del 1450 aC. Olot: Museu Comarcal de la Garrotxa, 1994. (Publicacions Eventuals d'Arqueologia de la Garrotxa; 1).
* TOLEDO, A. "La bauma del Serrat del Pont (Tortellà, la Garrotxa) : un jaciment arqueològic excepcional". Vitrina. 3, p.45-52

## Referències

* ↑ «Base de dades del E-Gipci de la Generalitat de Catalunya».